**projektas**

**reg. Nr. T-79**

**2.24.darbotvarkės klausimas**

**Pasvalio rajono savivaldybės taryba**

**Sprendimas**

**Dėl 2020 METŲ žemės mokesčio tarifų ir neapmokestinamųjų žemės sklypų dydžių nustatymo**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos žemės mokesčio įstatymo 6 straipsniu, 8 straipsnio 2 dalies 3 punktu ir 3 dalimi, Pasvalio rajono savivaldybės taryba n u s p r e n d ž i a:

1. Nustatyti žemės mokesčio tarifus 2020 metams pagal žemės naudojimo paskirtį (procentais nuo žemės mokestinės vertės) (priedas).

2. Už nenaudojamus, apleistus žemės sklypus (žemės ūkio naudmenas) nustatyti 4 proc. žemės mokesčio tarifą nuo žemės mokestinės vertės.

3. Nustatyti 2020 metais neapmokestinamus žemės mokesčiu sklypų dydžius fiziniams asmenims, kuriems taikoma Žemės mokesčio įstatymo 8 straipsnio 2 dalies 3 punkte nustatyta lengvata:

3.1. 0,15 ha namų valdai kaimo teritorijoje;

3.2. 0,07 ha namų valdai Pasvalio ir Joniškėlio miestuose;

3.3. 1,5 ha žemės ūkio paskirties sklypams.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

2019-04-08, tel. (8 451) 54 104

Pasvalio rajono savivaldybės tarybos

2019 m. gegužės d. sprendimo T1-

priedas

**Žemės mokesčio tarifai 2020 metams pagal žemės naudojimo paskirtį (procentais nuo žemės mokestinės vertės)**

|  |  |  |  |  |
| --- | --- | --- | --- | --- |
| Eil. Nr. | Paskirties / Naudojimo būdo kodas | Paskirties / Naudojimo būdo pavadinimas | Žemės mokesčių tarifas procentais | Verčių zonos \* |
| 1 | 2 | 3 | 4 | 5 |
| **1.** | 610 | **Žemės ūkio paskirties sklypai** | 1,2 |  |
| 1.1. | 300 | Mėgėjų sodų žemės sklypai | 1,5 |  |
| 1.2. | 301 | Specializuotų ūkių žemės sklypai | 1,2 |  |
| 1.3. | 302 | Rekreacinio naudojimo žemės sklypai | 1,5 |  |
| 1.4. | 303 | Kiti žemės ūkio paskirties sklypai | 1,2 |  |
| 1.5. | 329 | Sodininkų bendro naudojimo žemės sklypai | 1,5 |  |
| **2.** | **710** | **Miškų ūkio paskirties sklypai** | 1,5 |  |
| 2.1. | 304 | Ekosistemų apsaugos miškų sklypai | 1,5 |  |
| 2.2. | 305 | Rekreacinių miškų sklypai | 1,5 |  |
| 2.3. | 306 | Apsauginių miškų sklypai | 1,5 |  |
| 2.4. | 307 | Ūkinių miškų sklypai | 1,5 |  |
| **3.** | **810** | **Konservacinės paskirties žemės sklypai** | 2 |  |
| 3.1. | 313 | Kultūros paveldo objektų žemės sklypai | 2 |  |
| 3.2. | 326 | Gamtinių rezervatų žemės sklypai | 2 |  |
| **4.** | **820** | **Vandens ūkio paskirties žemės sklypai** | 2 |  |
| 4.1. | 308 | Ūkinei veiklai naudojami vandens telkiniai | 2 |  |
| 4.2. | 309 | Rekreaciniai vandens telkiniai | 2 |  |
| 4.3. | 310 | Ekosistemas saugantys vandens | 2 |  |
| 4.4. | 311 | Bendrojo naudojimo vandens telkiniai | 2 |  |
| **5.** | **920** | **Laisvos valstybinės žemės fondo** | **2** |  |
| **6.** | **992** | **Kita (vandens telkinys)** | **2** |  |
| **7.** | **995** | **Kitos paskirties žemės sklypai** |  |  |
| 7.1. | 314,327 | Gyvenamosios teritorijos | 0,75 |  |
| 7.2. | 315 | Visuomeninės paskirties teritorijos | 2 |  |
| 7.3. | 316 | Pramonės ir sandėliavimo objektų teritorijos | 1 |  |
| 7.4. | 317 | Komercinės paskirties objektų teritorijos | 1 |  |
| 7.5. | 318 | Inžinerinės infrastruktūros teritorijos | 2 |  |
| 7.6. | 319 | Rekreacinės teritorijos | 1,5 |  |
| 7.7. | 320 | Bendro naudojimo teritorijos | 2 |  |
| 7.8 | 321 | Naudingųjų iškasenų teritorijos | 2 |  |
| 7.9. | 322 | Teritorijos krašto apsaugai | 2 |  |
| 7.10. | 323 | Atliekų saugojimo teritorijos | 2 |  |
| 7.11. | 324 | Atskirųjų želdynų teritorijos | 2 |  |
| 7.12. | 325 | Teritorijos valstybės sienos apsaugai | 2 |  |
| 7.13. | 330 | Vienbučių ir dvibučių gyvenamųjų pastatų teritorijos | 0,75 |  |
| 7.14. | 331 | Daugiabučių gyvenamųjų pastatų ir bendrabučių statybos | 0,75 |  |
| 7.15. | 332 | Susisiekimo ir inžinerinių komunikacijų aptarnavimo objektų teritorijos | 2 |  |
| 7.16. | 333 | Susisiekimo ir inžinerinių tinklų koridorių teritorijos | 2 |  |
| **8.** | **Visiems kitiems šios lentelės 1**–**7 punktuose nenurodytiems žemės sklypams** | | **2** |  |
|  |  |  |  |  |
|  |  |  |  |  |
| \* Jei tarifas tam tikroms žemės sklypų paskirtims su nustatytais būdais skiriamas dar ir pagal verčių zonas, tokiu atveju reikia pridėti tiek eilučių su paskirtimi, būdu, kiek verčių zonų turės skirtingus tarifus. | | | | |

Pasvalio rajono savivaldybės tarybai

**AIŠKINAMASIS RAŠTAS**

**Dėl 2020 METŲ žemės mokesčio tarifų ir neapmokestinamųjų žemės sklypų dydžių nustatymo**

**2019-04-08**

Pasvalys

**1. Problemos esmė.** Sprendimo projektas parengtas vadovaujantis Valstybinės mokesčių inspekcijos prie Lietuvos Respublikos finansų ministerijos 2015 m. gegužės 6 d. raštu Nr. (30.3-30-2)-R-33526 „Dėl sprendimų priėmimo“ nustatyta forma. Tarifai nustatyti pagal Nekilnojamojo turto registre naudojamas žemės sklypų naudojimo pagrindines paskirtis, nurodant paskirties kodą.

Nuo 2013 m. sausio 1 d., įsigaliojus Žemės mokesčio įstatymo pakeitimo įstatymui, žemės mokestinė vertė yra žemės vidutinė rinkos vertė (kuri apskaičiuojama pagal masinio žemės vertinimo metu parengtus žemės verčių žemėlapius) arba žemės vertė, nustatyta atlikus individualų žemės vertinimą. Šį vertinimą atlieka VĮ Registrų centras.

Šio įstatymo 6 straipsnyje nustatytas žemės mokesčio tarifas − nuo 0,01 procento iki 4 procentų žemės mokestinės vertės. Savivaldybės taryba nustato konkretų mokesčio tarifą, kuris galios atitinkamos savivaldybės teritorijoje kitą mokestinį laikotarpį, neviršydama nurodytų žemės mokesčio tarifo ribų.

Į Savivaldybės iždo sąskaitą žemės mokesčio gauta: 2018 m. – 875,1 tūkst. Eur, iš jų : 756,7 tūkst. Eur fizinių asmenų ir 118,4 tūkst. Eur juridinių asmenų. 2018 metais buvo priskaičiuota žemės mokesčio 1279,9 tūkst. Eur, iš jų: fizinių asmenų 1115,2 tūkst. Eur, juridinių asmenų 164,7 tūkst. Eur. Pritaikius Savivaldybės tarybos priimtas lengvatas galutinė priskaičiuota suma buvo 900,5 tūkst. Eur, iš jų: fizinių asmenų 781,4 tūkst. Eur, juridinių asmenų -119,1 tūkst. Eur.

Detali informacija apie fizinių ir juridinių asmenų apmokestinamų žemės sklypų plotus, vertes ir mokesčio sumas pagal turto grupes, paskirtis, naudojimo būdus ir pobūdžius už 2018 metus pateikta pridedamose lentelėse.

**2. Kokios siūlomos naujos teisinio reguliavimo nuostatos ir kokių rezultatų laukiama**

**Žemės mokesčio tarifas 2020 metams turi būti nustatytas iki 2019 m. birželio 1 d. Jeigu Savivaldybės taryba iki birželio 1 d. nenustatys konkrečių mokesčių tarifų, tai 2020 metams bus taikomas minimalus 0,01 procento tarifas.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

*Sprendimo projekto įgyvendinimui lėšų nereikia.*

**4. Numatomo teisinio reguliavimo poveikio vertinimo rezultatai.**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

**6. Sprendimo projekto iniciatoriai:** Finansų skyrius.

**7. Sprendimo projekto rengimo metu gauti specialistų vertinimai ir išvados.**

Negauta.

PRIDEDAMA:

1. Detali informacija apie fizinių asmenų apmokestinamų žemės sklypų plotus, vertes ir mokesčio sumas pagal turto grupes, paskirtis, naudojimo būdus ir pobūdžius, 1 lentelė.

2. Detali informacija apie juridinių asmenų apmokestinamų žemės sklypų plotus, vertes ir mokesčio sumas pagal turto grupes, paskirtis, naudojimo būdus ir pobūdžius, 1 lentelė.

Finansų skyriaus vedėja Dalė Petrėnienė